《寒食日常州宴春园》
宋代·陈襄

曲池收雨静无尘，结客留连半月春。
洞里桃花青叶嫩，墙头杏火绿烟新。
风光冉冉非前日，物色依依似故人。
官满又归延阁去，忍将诗酒负佳辰。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。